**О Т Ч Е Т**

 ЗА РАБОТАТА НА НЧ”ВЕДРИНА-1928”

 ЗА ПЕРИОДА 01.01.2019г. – 31.12.2019г.

 Ние продължихме традицията да работим по програмата за годината приета на заседание на читалищното настоятелство. През периода 01.01.2019 г. – 31.12.2019 г. ръководството на читалището се включваше във всички срещи и се стремяхме да работим загрижено и отговорно по изпълнението на културните мероприятия и традиции в селото.

 Настоятелството работи добре с Кметството и Църковното настоятелство.

 Заседанията се провеждат редовно.Има нужната инициативност, екипност и подкрепа.

 Културните мероприятия провеждаме редовно като най –големи са: - сурвакарските празници - 13 – 14.01.

 Международен фестивал на Маскарадните игри”Сурва” гр.Перник

 Национален фестивал на Маскарадните игри”На гости у шопско” гр.Елин Пелин

 Общински сурвакарски празник гр.Земен

 Маскараден фестивал”Кукерландия” гр.Ямбол

 Бабин ден - 21.01., Трифун зарезан – 01.02., Честване гибелта от обесването на Васил Левски – 19.02., 8-ми март ден на жената, Томина неделя – 05.05.,1-ви юни – ден на детето, Спасов ден – 06.06., и новогодишните празници.

 Новогодишните празници, бабин ден и 8 ми март празнуваме с богата музикална програма и томбула.На всички жени кмета и председателя на читалището подари цветя по случай ден на жената 8-ми март.

 Сурвакарската група при Народно Читалище”Ведрина-1928” с.Лобош взе участие в ХХVІІІ Международен фестивал на Маскарадните игри „Сурва” гр.Перник на 27.01.-2019г., Групата получи награда за детски маски – златен медал за Стивън Бисеров и Награда на президента на Република България/2002-2012 г/ Георги Първанов ,ІІІ – ти Национален фестивал на Маскарадните игри”На гости у шопско” гр.Елин Пелин на 09.02.2019 год. и Маскараден фестивал”Кукерландия” гр.Ямбол на 02.03.2019 год.- получихме диплома за участие.

 На 19.02..2019 год. чествахме обесването на Васил Левски.На паметника бяха положени цветя.Децата от Детска градина”Радост” с.Лобош и учениците от ОУ”Кирил и Методий” с.Калища бяха подготвили програма със стихчета и песни.

 И тази година Спасов ден премина с празнична литургия в храм Св.”Харалампий” и курбан за здраве на населението.Празника събра хората в двора на черквата.

 Съхраняването и предаването на традициите за следващите поколения е основната цел на дейността на читалището и с желанието и участието на хората от кметството това се случва.Добре е , че младите също намират себе си в подобни прояви.

 Постоянен спътник и приятел на съвременния човек, неговата потребност- това е книгата.А тя се популяризира и разпространява особено на село, именно от читалищните библиотеки.Чрез развитието на библиотечното дело се стремим книгата да достигне до всеки дом, а всеки жител стане наш читател..Библиотеката работи добре през изминалата 2019 год. В момента библиотеката разполага с 3630 тома.